ཧོང་ཀོང་གི་རྒྱལ་སྤྱིའི་རྩོམ་རིག་དུས་སྟོན་ཚོགས་པ་ཞེས་པས་ཟླ་བ་འདིའི་ཚེས་༢་ནས་ཚེས་༡༡་བར་དུ་ཧོང་ཀོང་ཏཱ་གྷན་སྒྱུ་རྩལ་ཚོགས་ཁང་ཆེན་མོར་ལོའི་འདིའི་རྩོམ་རིག་དུས་སྟོན་འཚོགས་ཏེ་དབྱིན་ཡུལ་དུ་གནས་སྡོད་རྒྱ་རིགས་བརྩམས་སྒྲུང་རྩོམ་པ་པོ་མ་ཅཱན་གདན་འདྲེན་ཞུས།ཁོང་ནི་རྒྱལ་སྤྱིའི་ཡུལ་གྲུ་གང་སའི་རྩོམ་པ་པོ་༤༥་ཆེད་དུ་གདན་འདྲེན་ཞུས་པ་ཡོད་པ་དེ་དག་གི་གྲས་སུ་ཡོད་ཅིང་།གཟའ་སྤེན་པའི་ཉིན་རྩོམ་རིག་དུས་སྟོན་འདིའི་སྟེང་དུ་རྩོམ་པ་པོ་མ་ཅཱན་གྱིས་ད་ལོ་གསར་དུ་འགྲེམ་སྤེལ་གནང་བའི་རྒྱ་ནག་གི་རྨི་ལམ་ཞེས་པའི་དཔེ་དེབ་དེའི་སྐོར་ངོ་སྤྲོད་དང་འབྲེལ་ནས་གཏམ་བཤད་རིམ་པ་གཉིས་གོ་སྒྲིག་ཞུས་ཡོད་པ་གློ་བུར་དུ་ཕྱིར་འཐེན་བྱ་དགོས་བྱུང་ཡོད་པ་སྟེ།རྩོམ་པ་པོ་མ་ཅཱན་གྱིས་ཚོགས་ཁང་དེར་གཏམ་བཤད་བྱེད་མི་ཆོག་ཅེས་དུས་སྟོན་འཚོགས་སའི་ཚོགས་ཁང་གི་བརྡ་ལན་འབྱོར་།ད་དུང་སྒྱུ་རྩལ་ཚོགས་ཁང་འདི་མི་སྒེར་གྱི་ཆབ་སྲིད་དྲིལ་བསྒྲགས་སྤེལ་ས་ཞིག་ཏུ་འགྱུར་འདོད་མེད་པར་བཤད་འདུག